stanford-oval/wikipedia huggingface dataset:
Berliner Stadtschloss
Uudelleenrakentaminen

Saksan liittopäivät päättivät vuonna 2002, että paikalle rakennettaisiin kopio linnasta sotaa edeltäneessä asussaan. Humboldt Forum -museokeskuksen käyttöön tarkoitettua kopiota oli tarkoitus ryhtyä rakentamaan vuonna 2010, mutta säästösyistä aloitusta lykättiin vuoteen 2014. Keskus oli määrä avata syyskuussa 2020, mutta koronaviruspandemian vuoksi avajaisia siirrettiin heinäkuuhun 2021.
Uudisrakennuksessa on museotilaa, kirjasto sekä näyttämötila kulttuuritapahtumille. Julkisivuista kolme on kutakuinkin alkuperäisiä vastaavat. Itäinen julkisivu sen sijaan on täysin moderni. Myös 74 metriä korkea kupoli on rakennettu entiselleen. Sisätiloiltaan rakennus on moderni, täysin erilainen kuin alkuperäinen oli. Sisätilojen upeimmat salongit ja sisustukset voitaisiin kuitenkin haluttaessa rekonstruoida entiselleen vuonna 1943 otettujen värivalokuvien avulla.
Linnan uudelleenrakentamisen arvioitiin maksavan noin 550 miljoonaa euroa, josta Berliinin kaupunki lupasi maksaa vain 32 miljoonaa euroa. Loput jäivät Saksan valtion maksettaviksi. Julkisivun rakentamiseen tarvittavat 80 miljoonaa euroa kerättiin yksityisten lahjoitusten avulla. Tavallisia kansalaisia houkuteltiin lahjoittamaan pieniäkin summia yksittäisiin seinäkiviin.
Kuvagalleria

Ilmakuva alkuperäisestä linnasta 1900-luvun alkupuolella pohjoisen suunnalta nähtynä
Linnan alkuperäisiä sisätiloja
Purkutyöt käynnissä vuonna 1950
1960-luvulla jälleenrakennettu linnan osa Staatsratsgebäuden julkisivussa
Aiheesta muualla

Kuvia tai muita tiedostoja aiheesta Berliner Stadtschloss Wikimedia Commonsissa
Förderverein Berliner Schloss e.V. (saksaksi)
Kuvia ja havainnekuvia linnasta (englanniksi) Skycrapercity.com-keskustelupalsta
Stadtschloss Berlin Initiative (Arkistoitu – Internet Archive) (saksaksi)
Linnan länsisivu noin vuonna 1900. Oikealla Kaiser-Wilhelm-Nationaldenkmal.
Linnaa uudelleenrakennetaan vuonna 2017.
Vanhaa jäljittelevä eteläsivu ja moderni itäsivu.
Brielle

| Brielle |
| --- | --- |

 lippu:  vaakuna

Valtio:  Alankomaat
Provinssi:  Etelä-Hollanti
Kaupunkioikeudet:  1306
Hallinto:  
 – Asutustyyppi:  Kaupunki
 – Pormestari:  Gregor Rensen
Pinta-ala:  
 – Kokonaispinta-ala:  31,14 km²
 – Maa:  27,56 km²
 – Josta vettä:  3,58 km² 
Väkiluku (2018):  17 184
 – Väestötiheys:  616 as./km²
Aikavyöhyke:  UTC+1
 – Kesäaika:  UTC+2
 
 www.brielle.nl 
Infobox OKVirheellinen NIMI-arvo: 
Brielle on kaupunki Etelä-Hollannin provinssissa, Alankomaissa. Vuonna 2018 kaupungin väkiluku oli 17 184 (alustava luku). Brielle sai kaupunkioikeudet vuonna 1306.
Ystävyyskaupungit

Queenborough, Iso-Britannia (vuodesta 1967)
Havlíčkův Brod, Tšekki (vuodesta 1985)
Art Carney

Art Carney
Arthur William Matthew Carney (4. marraskuuta 1918 Mount Vernon, New York – 9. marraskuuta 2003 Chester, Connecticut) oli yhdysvaltalainen Oscar-palkittu teatteri-, elokuva-, televisio- ja radionäyttelijä.
Hän aloitti uransa 1950-luvun alussa, näytellen 1950- ja 1960-luvulla lähinnä televisiossa. 1970-luvulla hän alkoi saada enemmän rooleja elokuvista. Hänen tunnetuimpia elokuviaan ovat muun muassa Harry ja Tonto (Harry and Tonto, 1974), Viimeinen näytös (The Late Show, 1977), Kotikäynti (House Calls, 1978), Elävän kuvat (Movie Movie, 1978), Tuhoojat (Ravagers, 1979), Tyttö kuumasta (Sunburn, 1979), 8 rajua miestä (Steel, 1979), Vauhtivaarit (Going in Style, 1979), New Yorkin kostaja (Defiance, 1980), Riemuralli (Take This Job and Shove It, 1981), St. Helens (1981), Parasta aikaa elämässä (Better Late Than Never, 1982), Tulessa syntynyt (Firestarter, 1984), Pahan kasvot (The Naked Face, 1984), Muppetit Manhattanilla (The Muppets Take Manhattan, 1984) ja Last Action Hero (1993). Hän sai parhaan miespääosan Oscarin roolistaan elokuvassa Harry ja Tonto (1974). Hän on saanut televisiourastaan tähden Hollywood Walk of Famelle.
Art Carney oli elämänsä aikana kolme kertaa naimisissa. Hänellä oli kolme lasta ensimmäisen vaimonsa kanssa. Hän kuoli 85-vuotiaana.
Aiheesta muualla

Art Carney Internet Movie Databasessa. (englanniksi)
Art Carney NNDB:ssä
Calamites

| Calamites |
| --- | --- |
 Calamitesin fossiili
Fossiili
 Permikausi 
Tieteellinen luokittelu
Kunta::  Kasvit Plantae
Kladi::  Putkilokasvit Tracheophytes
Luokka::  Saniaiset Polypodiopsida
Lahko::  Kortteet Equisetales
Heimo::  †Calamitaceae
Suku::  †Calamites  Suckow
Katso myös
   Calamites Wikispeciesissä   Calamites Commonsissa 
Infobox OKNimi-testi OK: 
Calamites oli kortteiden lahkoon kuuluva puunkaltainen kasvisuku, jota esiintyi kivihiilikaudelta permikaudelle noin 250–360 miljoonaa vuotta sitten. Kasvien rungot olivat puisia ja keskeltä onttoja. Niistä kasvoi oksia sekä lehtiä. Kasvia esiintyi lähinnä hiekkaisissa joenpenkereissä, ja se kykeni kasvamaan nopeasti juurakostaan, jos kasvin maanpäälliset osat vaurioituivat. Calamites oli pituudeltaan noin 20–30 metriä.
Calamitesin fossilia käytetään nykyään hiilimuodossa energianlähteenä. Sen fossileja löydetään esimerkiksi savikivestä, hiekkakivestä ja silttikivestä kivihiilikauden ajoilta.
Piirros Calamitesin puusta.
Käännös suomeksi
Cecilia Colledge

| Mitalit | Mitalit | Mitalit |  |
| --- | --- | --- | --- |
|  Cecilia Colledge |  Cecilia Colledge |  Cecilia Colledge |  |
Maa:   Yhdistynyt kuningaskunta
Naisten taitoluistelu
|  Olympialaiset  |  Olympialaiset  |  Olympialaiset  |  |
|  Hopeaa | Garmisch-Partenkirchen 1936 | yksinluistelu |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 1937 | yksinluistelu |  |
|  Hopeaa | Wien 1935 | yksinluistelu |  |
|  Hopeaa | Tukholma 1938 | yksinluistelu |  |
| EM-kilpailut  | EM-kilpailut  | EM-kilpailut  |  |
|  Kultaa | Praha 1937 | yksinluistelu |  |
|  Kultaa | Sankt Moritz 1938 | yksinluistelu |  |
|  Kultaa | Lontoo 1939 | yksinluistelu |  |
|  Hopeaa | Lontoo 1933 | yksinluistelu |  |
|  Hopeaa | Berliini 1936 | yksinluistelu |  |
|  Pronssia | Sankt Moritz 1935 | yksinluistelu |  |
Magdalena Cecilia Colledge (28. marraskuuta 1920 Hampstead – 12. huhtikuuta 2008) oli brittiläinen taitoluistelija, taitoluisteluvalmentaja, olympiamitalisti, maailman- ja Euroopan mestari. Hän hyppäsi ensimmäisenä naistaitoluistelijana kilpailussa kaksoishypyn, ja on nuorin talviolympialaisiin osallistunut urheilija.
Colledge on historian nuorin talviolympialaisten osanottaja. Hän kilpaili Lake Placidin talviolympialaisissa 1932 vain 11-vuotiaana ja sijoittui kahdeksanneksi. Garmisch-Partenkirchenissä 1936 hän saavutti hopeaa haastettuaan voiton vieneen Sonja Henien.
MM-tasolla Colledge voitti yhden kullan ja kaksi hopeaa. Euroopan-mestaruuskilpailuista hän saavutti kolme kultaa, kaksi hopeaa ja yhden pronssin. Britannian-mestaruuskilpailuissa Colledge saavutti kolme peräkkäistä hopeamitalia vuosina 1932–1934, viisi peräkkäistä mestaruutta vuosina 1935–1939 ja vielä yhden mestaruuden ennen ammattilaiseksi ryhtymistään vuonna 1946.
Toisessa maailmansodassa Colledge palveli Lontoossa ambulanssin ajajana. Hän kuoli 87-vuotiaana.
Bikanerin piirikunta

Bikanerin piirikunta on yksi Intian Rajasthanin osavaltion 33 piirikunnasta. Se sijaitsee Tharin autiomaassa ja jakautuu kahdeksaan tehsilinä tunnettuun hallinnolliseen yksikköön, jotka ovat Bikaner, Kolayat, Nokha, Sridungargarh, Loonkaransar, Khajuwala, Poongal ja Chhatargarh.
Piirikunnassa on vuoden 2011 väestönlaskennan mukaan 2 363 937 asukasta.
Aiheesta muualla

Kuvia tai muita tiedostoja aiheesta Bikanerin piirikunta Wikimedia Commonsissa
Boggle

Tiimalasi ja kirjainnopat laatikossa
Boggle on nopeutta vaativa sanapeli, jota pelataan kynän, paperin, tiimalasin, boggle-laatikon ja kirjainnoppien avulla.
Pelin kulku

Boggle-erä aloitetaan laittamalla kirjainnopat laatikkoon ja ravistamalla sitä. Laatikko on suunniteltu niin, että ravistuksen loputtua kirjainnopat tipahtavat niille varattuihin kuuteentoista koloseen muodostaen 4x4 neliön. Ravistuksen jälkeen laatikon kansi poistetaan ja tiimalasi käännetään ympäri. Nopat muodostavat Bogglekentän, josta pelaajat yrittävät löytää sanoja aloittamalla mielivaltaisesta nopasta ja siirtyen siitä johonkin viereiseen noppaan suoraan tai kulmittain. Samaa noppaa saa käyttää samassa sanassa vain kerran. Kun pelaaja huomaa sanan kentällä, merkitsee hän sen muistipaperiinsa.
Yleensä noudatettu sääntö on, että sanojen on oltava suomen kielen perusmuodossa tai monikossa. Yhdyssanat hyväksytään. Nimiä tai lyhenteitä ei hyväksytä. Myöskään kaksikirjaimisista sanoista ei saa pisteitä. Vakavammissa peleissä kannattaa heti alussa määrittää jokin sanakirja josta sanan on löydyttävä, jotta sen saa pisteyttää.
Kun aika loppuu tiimalasista, ilmoittavat pelaajat löytämänsä sanat. Jos jokin sana esiintyy useammalla kuin yhdellä pelaajalla, ei siitä saa pisteitä sillä kierroksella. Pisteet määräytyvät sanojen kirjainten lukumäärien nojalla seuraavasti.
3 tai 4 kirjainta: 1 piste.
5 kirjainta: 2 pistettä.
6 kirjainta: 3 pistettä.
7 kirjainta: 5 pistettä.
8 tai useampia kirjaimia: 11 pistettä.
Peli loppuu ennalta sovitun ravistusmäärän jälkeen tai kun joku pelaajista on saavuttanut ennalta sovitun pistemäärän, usein 100 pistettä.
Välineistä

Tiimalasin hiekka valuu noin 2 min 40 s. Joidenkin lähteiden mukaan ajanoton pituuden tulisi olla 3 min.
Jos pelissä tulee BC kirjaimet samassa saa itse valita siihen haluamansa kirjaimen.
Noppien sivuilla on kirjaimet seuraavasti.
|  | Sivu 1 | Sivu 2 | Sivu 3 | Sivu 4 | Sivu 5 | Sivu 6 |
| --- | --- | --- | --- | --- | --- | --- |
| Noppa 1 | Ä | I | N | A | I | T |
| Noppa 2 | K | J | O | A | L | I |
| Noppa 3 | Y | V | T | S | S | U |
| Noppa 4 | K | A | L | BC | E | Ä |
| Noppa 5 | O | N | T | Ä | A | FG |
| Noppa 6 | N | I | Ö | T | E | J |
| Noppa 7 | N | I | U | T | L | S |
| Noppa 8 | S | U | P | N | R | T |
| Noppa 9 | E | P | S | M | I | K |
| Noppa 10 | L | H | N | A | E | K |
| Noppa 11 | E | V | U | H | T | Y |
| Noppa 12 | A | O | Ä | A | A | A |
| Noppa 13 | T | S | K | E | M | L |
| Noppa 14 | O | M | S | N | I | R |
| Noppa 15 | Ä | T | N | I | O | A |
| Noppa 16 | E | D | E | N | I | I |
|  | Sivu 1 | Sivu 2 | Sivu 3 | Sivu 4 | Sivu 5 | Sivu 6 |
| --- | --- | --- | --- | --- | --- | --- |
| Noppa 1 | A | I | S | B | U | J |
| Noppa 2 | A | E | E | N | E | A |
| Noppa 3 | Ä | I | Ö | N | S | T |
| Noppa 4 | A | N | P | F | S | K |
| Noppa 5 | A | P | H | S | K | O |
| Noppa 6 | D | E | S | R | I | L |
| Noppa 7 | E | I | E | N | U | S |
| Noppa 8 | H | I | K | N | M | U |
| Noppa 9 | A | G | A | Ä | L | Ä |
| Noppa 10 | C | I | O | T | M | U |
| Noppa 11 | A | J | T | O | T | O |
| Noppa 12 | E | I | T | O | S | S |
| Noppa 13 | E | L | Y | T | T | R |
| Noppa 14 | A | K | I | T | M | V |
| Noppa 15 | A | I | L | K | V | Y |
| Noppa 16 | A | L | R | N | N | U |
Aiheesta muualla

Bogglea netissä
Boggle suomenkielisellä kirjainjakaumalla netissä (Arkistoitu – Internet Archive)
Boggleohjelma PC:lle
Bogglen kaltainen peli PC:lle
CBN

CBN voi tarkoittaa ainakin seuraavia asioita:
Christian Broadcasting Network, yhdysvaltalainen kristillistä ohjelmaa välittävä tv-yhtiö ja tuottaja
Kannabinoli, engl. cannabinol, hampussa (Cannabis sativa) esiintyvä kannabinoidi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CBN”, voi hakea sivunnimihaulla, laajalla sivunnimihaulla tai tekstihaulla.
Aune Lind

Aune Maria Lind (ent. Lehtinen, 2. syyskuuta 1936 Oulu – 2019) oli suomalainen näyttelijä ja ohjaaja.
Lind näytteli muun muassa TV-sarjassa Salatut elämät Riitta Ruukkia vuonna 1999.  Hän on toiminut ohjaajana Sipoon teatterissa sekä porvoolaisessa nukketeatterissa Olipa Kerran. Lind on tunnettu myös näyttelijänä TV-sarjoissa Vanhainkotirakkautta (1978), Elämänmeno (1978) ja Miniä (1973).
Lind ääninäytteli Yleisradion 1980-luvulla tehdyissä Maija Mehiläinen ja Liisan seikkailut ihmemaassa -piirrossarjojen suomenkielisissä jälkiäänityksissä. Yle TV1-kanavalla esitetyssä Lasten ruutu -ohjelmassa Lind esitti Akuliina-nimistä hahmoa.
Lindin vanhemmat olivat rakennusmestari Franz Lind ja ylimestari Olga Fält (o.s. Zitting). Aune Lindin puoliso 1961–1974 oli Turussa 1938 syntynyt näyttelijä Turkka Lehtinen. Lindin puoliso vuodesta 1974 oli johtaja Holger Johansson.
Aiheesta muualla

Aune Lind Internet Movie Databasessa. (englanniksi)
Apple Lossless

| Apple Lossless Audio Codec |
| --- | --- |

Tiedostopääte:  .m4a
Kehittäjä:  Apple
Lyhenne:  ALAC
Apple Lossless (myös Apple Lossless Encoder, ALE, tai Apple Lossless Audio Codec, ALAC) on Applen vuonna 2001 julkaisema äänitiedostomuoto häviöttömälle pakkaukselle.
Apple Lossless -muotoon pakatut tiedostot vievät noin puolet vähemmän tilaa pakkaamattomaan dataan verrattuna. Testaajat ovat todenneet pakattujen tiedostojen olevan kooltaan 40–60 prosenttia pakkaamattomista tiedostoista riippuen tallennetun musiikin tyypistä, mikä on verrattavissa muihin pakkausalgoritmeihin ja tiedostomuotoihin.
Arabianrannan kirjasto

| Arabianrannan kirjasto |
| --- | --- |
 Arabianrannan kirjasto
Sijainti:  Hämeentie 135 A, 00560 Helsinki
Koordinaatit:  60.2089°N, 24.9767°E
Tyyppi:  Helsingin kaupunginkirjaston toimipiste
Perustettu:  2004
Kotisivut
Arabianrannan kirjasto on Helsingin Toukolan kaupunginosan Arabianrannan osa-alueella sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa.
Arabianrannan kirjasto on perustettu vuonna 2004 ja sai toimitilansa samana vuonna avatuista, arkkitehti Mauri Tommilan suunnittelemasta usean kirjaston kirjastokeskuksesta Arabiakeskuksen rakennuksessa. Tiloja on remontoitu ja laajennettu kesällä 2020. Arabianrannan kirjaston edeltäjiin kuuluu lähistöllä katuosoitteessa Hämeentie 150 aiemmin  toiminut, vuodenvaihteessa 2002–2003 suljettu Toukolan kirjasto.
Aiheesta muualla

Kuvia tai muita tiedostoja aiheesta Arabianrannan kirjasto Wikimedia Commonsissa
Archibald

Archibald eli Velhokoira Archibald (ransk. Archibald le Magichien) on ranskalainen animaatiosarja, joka on DiC Audiovisuelin tuottama piirrossarja. Velhokoira nimeltään Archibald lähtee ystävänsä Petterin kanssa mitä kummallisiin seikkailuihin, joissa ratkaistaan ihmisten kehon terveydet päästä varpaisiin. Sarjaa alettiin esittää vuosina 1980-1981. Archibald julkaistiin Suomessa VHS-kasetille vuonna 1988, joka tuli Screenet Ay:n julkaisemana videokasettina OMAXI-levittäjän kanssa myyntivideolle, kun se tekstitettiin suomeksi ruotsinkielisellä jälkiäänityksellä.  [lähde? ]
Archi (Italia)

| Archi |
| --- | --- |

Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Mario Marco Troilo
Pinta-ala:  
 – Kokonaispinta-ala:  28,54 km²
Väkiluku (31.12.2017):  2 136
 – Väestötiheys:  75 as./km²
Postinumero:  66044
Infobox OKVirheellinen NIMI-arvo: 
Archi on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 2 136 ihmistä vuonna 2017. Vuoden 2011 väestönlaskennan mukaan kunnassa oli 2 282 asukasta.
Aune Lindström

Aune Irmelin Lisbeth Lindström (29. tammikuuta 1901 Helsinki – 24. maaliskuuta 1984 Helsinki) oli suomalainen taidehistorioitsija. Hän oli Ateneumin taidemuseon amanuenssi 1928–1953, intendentti vuodesta 1953. Hän toimi Helsingin yliopistossa taidehistorian dosenttina vuodesta 1948 ja sai professorin arvonimen 1961. Lindström myös suomensi kaunokirjallisuutta sekä muun muassa kansallissosialismin pääideologi Alfred Rosenbergin kirjoituskokoelman Uutta Eurooppaa kohti. Hän toimi Iltalehden avustajana kuvataideasioissa vuosina 1925–1930.
Aune Lindströmin vanhemmat olivat filosofian tohtori Fredrik Julius Lindström (1873–1924) ja Fanny Ulrika Sederholm. Hänen sisarensa oli filosofian tohtori ja lehtori Irja Maliniemi.
Julkaisuja

Taiteilijaveljekset von Wright, 1932
Fanny Churberg, 1938
Aukusti Uotila, 1948
Sisäkuva Alankomaiden taiteessa, 1951
Pekka Halonen, 1957
Fokus taide 1–2 (päätoimittaja), 1971-1972
Calakmul

| Calakmul |
| --- | --- |
 Calakmulin temppeli 1.
Koordinaatit:  18°6′19.41″N, 89°48′38.98″W
Valtio:  Meksiko
Paikkakunta:  Campeche
Historia
Tyyppi:  kaupunki
Kulttuuri:  Mayojen korkeakulttuuri
Pinta-ala:  70 km²
Aiheesta muualla
  Calakmul Commonsissa 
Infobox OKNimi-testi OK: 
Calakmul, myös Kalakmul, oli mayojen klassisen kauden suuri ja mahtava kaupunkivaltio. Sen arvellaan olleen Kan- eli Käärmekuningaskunnan pääkaupunki. Se sijaitsee Meksikossa Campechen osavaltiossa 30 kilometriä Guatemalan rajalta.
Se oli pitkään Tikalin vihollinen ja Caracolin liittolainen. Calakmulin ja Tikalin väliä oli noin 100 kilometriä. Calakmulin 45 metriä korkea ”Rakenne 2” oli suurin mayojen klassisella ajalla rakentama pyramiditemppeli. Kaupungista on löydetty 70 neliökilometrin alalta yli 6 250 rakennelmaa, ja siellä asui aikoinaan mahdollisesti 50 000 ihmistä. Calakmulin tiheä keskusta ulottuu 22 neliökilometrin alalle.
Calakmulin viimeinen kuningas lienee kukistunut 909 tai jonkin aikaa tämän jälkeen.
Kaupunki on tunnettu 1930-luvulta alkaen. Vuonna 2008 sieltä löydettiin kolmisenkymmentä osin toistensa päälle maalattua seinämaalausta, jotka esittävät poikkeuksellisesti tavallista arkielämää, erityisesti ruokaa ja ruoanlaittoa. Kuvien alla on hieroglyfejä, jotka kertovat mitä kuvissa tehdään.
Aiheesta muualla

Calakmul, Patrimonio Mixto de la Humanidad México Desconocido. Viitattu 20.6.2020. (espanjaksi)
Calakmul Yucatan Travel – Yucatan Travel information & reservations services. Arkistoitu 13.9.2008. Viitattu 20.6.2020. (englanniksi)
Home Friends of Calakmul. Viitattu 20.6.2020. (englanniksi)
Mayan  Center  at  Calakmul Deep in the Calakmul National Biosphere Rain Forest Preserve, Mexico. Viitattu 20.6.2020. (englanniksi)
Hixson, David R.: Home Mesoamerican Photo Archives. Viitattu 20.6.2020. (englanniksi)
Montgomery, John: Dictionary of Maya Hieroglyphs Foundation for the Advancement of Mesoamerican Studies, Inc. – FAMSI. Viitattu 20.6.2020. (englanniksi)
Bittipää

| Bittipää> Freakazoid! |
| --- | --- |
 Sarjan logo.
Tyyli:  Animaatio, komedia
Kestoaika:  22 min
Luoja(t):  Steven Spielberg Bruce Timm Paul Dini
Pääosissa:  Paul Rugg Joe Leahy Tress MacNeille Edward Asner Frank Welker Jeff Glen Bennett David Warner
Alkuperämaa:   Yhdysvallat
Alkuperäiskieli:  amerikanenglanti
Verkko:   Kids' WB  MTV3  Sub Juniori
Esitetty:  9. syyskuuta 1995 – 1. kesäkuuta 1997
Tuotantokausia:  2
Jaksoja:  24
Tuotanto
Tuotantoyhtiö(t):  Warner Bros. Animation
Palkinnot
Voitetut:  Daytime Emmy (1996, 1997)
Ehdokkuudet:  Annie (1997) Daytime Emmy (1998)
Aiheesta muualla
IMDb 
Bittipää (engl. Freakazoid!) on Steven Spielbergin luoma ja Warner Bros. Animationin, sekä Amblin Entertainmentin tuottama kaksi kertaa Daytime Emmyllä palkittu piirrossarja, joka valmistettiin vuosien 1995–1997 aikana.
Suomessa sarjaa on esitetty MTV3-kanavalla ja myöhemmin uusintana Sub Juniorilla.
Alun perin sarjan loi Bruce Timm, joka tunnetaan parhaiten 1990-luvun Batmanin animaation luojana. Hänen tarkoituksenaan oli tehdä sarjasta enemmän tosikkomaisempi seikkailusarja, mutta Steven Spielbergin johdosta sarja muutettiin enemmän Tiny Toonsin ja Animaanisten tapaiseksi koomiseksi piirretyksi.
Juoni

Sarjassa edetään päähahmon Bittipään seikkailuiden mukaan. Hän on hullu ja mielipuolinen sankari, joka taistelee superrikollisia vastaan. Alun perin Bittipää oli teini-ikäinen nörtti Dexter Douglas, joka sai voimansa tietokoneviruksesta. Kyvyiksi Bittipää sai lisää vahvuutta, kestävyyttä ja nopeutta.
Hahmoja sarjassa

Bittipää
The Lobe
kersantti Mike Cosgrove
Roddy MacStew
Luolamies
Kobra kuningatar
Pitkäsarvi
Armando Guitierrez
Kynttilä Jack
Äänirooleissa

| 0 | 1 | 2 |
| --- | --- | --- |
|  Paul Rugg  | … |  Bittipää   |
|  David Warner  | … |  The Lobe   |
|  Tress MacNeille  | … |  Debbie Douglas, Christina   |
|  Edward Asner  | … |  kersantti Mike Cosgrove   |
|  Joe Leahy  | … |  kertoja   |
|  Frank Welker  | … |  herra Chubbikins, vartija Fred, varis, sivuäänet   |
|  Jeff Glen Bennett  | … |  Luolamies, The Huntsman, Candle Jack, Mike   |
|  Tracy Rowe  | … |  Steff   |
|  John P. McCann  | … |  Douglas Douglas   |
|  Maurice LaMarche  | … |  Pitkäsarvi, Rathgar   |
|  Rob Paulsen  | … |  Yakko Warner, Pinky, Mohammed-Abdul, Francois   |
|  David Kaufman  | … |  Dexter Douglas   |
|  Jim Cummings  | … |  Laulaja, Semiconductor, The Wolfman, Janos   |
|  Craig Ferguson  | … |  Roddy MacStew   |
|  Ricardo Montalban  | … |  Armondo Guitierrez   |
|  Dorian Harewood  | … |  luutnantti Artie King   |
|  Jess Harnell  | … |  Wakko Warner   |
|  Ed Gilbert  | … |  Unag   |
|  Brian George  | … |  herra Snarzetti   |
|  Scott Menville  | … |  Joey, Toby Danger   |
|  Ben Stein  | … |  H.A. Futterman   |
|  Cree Summer  | … |  Jill   |
|  Kenneth Mars  | … |  Dr. Hunter Hanker   |
|  Don Messick  | … |  Dr. Vernon Danger   |
|  Stephen Furst  | … |  Fan Boy   |
|  Mark Hamill  | … |  Omaitse   |
|  Carl Ballentine  | … |  Huska   |
|  Rose Maria  | … |  Honna   |
|  Roscoe Lee Browne  | … |  suuri mystinen maahinen   |
|  Quinton Flynn  | … |  Elliott   |
|  Corey Burton  | … |  sivuäänet   |
Palkinnot > Voitetut

Daytime Emmy
1996: Erinomainen alkuperäinen laulu.
1997: Erinomainen erikoisluokiteltu animaatio-ohjelma.
Palkinnot > Ehdokkuudet

Annie
1997: Paras yksilöllinen saavutus, naispuoliselta ääninäyttelyssä televisio-ohjelmassa (Tress MacNeille).
Daytime Emmy
1998: Erinomainen alkuperäinen laulu.
Vastaanotto ja arvostelu

Wizard Magazine listasi vuonna 2008 Bittipään sijalle 43 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 53.
Calamity Jane (albumi)

| Calamity Jane |
| --- | --- |

Alkuperäisteos
Kirjailija:  Morris
Genre:  sarjakuva
Julkaistu:  1966
Suomennos
Suomentaja:  Soile ja Heikki Kaukoranta
Kansitaiteilija:  Morris
Kustantaja:  Otava
Julkaistu:  1973
Ulkoasu:  pehmeäkantinen
Sivumäärä:  46
ISBN:  951-1-00387-9
Sarja: Lucky Luke
Edeltävä:  Daltonit tekevät parannuksen
Seuraava:  Serenadi neljälle Daltonille
Löydä lisää kirjojaKirjallisuuden teemasivulta
Calamity Jane on yhdeksäs Suomessa ilmestynyt Lucky Luke -sarjakuva-albumi. Albumin käsikirjoittaja on René Goscinny. Albumi julkaistiin suomeksi 1973 Soile Kaukorannan ja Heikki Kaukorannan suomentamana. Albumista on julkaistu suomeksi 5 uusintapainosta.
Juoni

Apasseille on myyty tuliaseita, ja Lucky Luke on tutkimassa asiaa ja on matkalla El Plomoon, joka vaikuttaa olevan asekaupan keskus. Matkalla hän tapaa Calamity Janen, joka lyöttäytyy Luken matkaan. Calamity Jane aikoo asettua saluuna-hotelliin asumaan, eikä paikan omistaja August Oyster pidä lainkaan ajatuksesta. Lopulta Calamity Jane tarjoutuu ostamaan koko rakennuksen pussillisella kultaa, mutta ensin Calamity Janen on voitettava Oysterin voimakkain mies, Baby-Sam, kädenvääntökisassa. Kuin ihmeen kaupalla Calamity Jane voittaa ja saa saluunan omakseen. August Oyster ei pidä siitä, sillä he tarvitsevat saluunaa; se on tärkeä osa asekauppaa, sillä kellarista johtaa salakäytävä luolaan, jossa aseita ja ammuksia säilytetään. Ilman saluunaa Oyster ei voi toimittaa aseita apasseille. Oyster yrittääkin rauhoitella apasseja ja koettaa polttaakin saluunan, jottei asekaupasta päästä selville. Lopulta Lucky Luke löytää luolan, jossa aseita säilytetään, ja nappaa Oysterin ja Baby-Samin. Myös apassien hyökkäys kaupunkiin torjutaan ja August Oyster ja Baby-Sam toimitetaan telkien taakse.
Archibald Bruce

| Archibald Bruce |
| --- | --- |

Henkilötiedot
Syntynyt: Helmikuu 1777 New York City, New York, Yhdysvallat
Kuollut: 22. helmikuuta 1818 (40-41) New York City, New York, Yhdysvallat
Ammatti:  Fyysikko Mineralogi
Muut tiedot
Koulutus: Edinburghin yliopisto Columbian yliopisto
Archibald Bruce (helmikuu 1777 – 22. helmikuuta 1818) oli yhdysvaltalainen fyysikko ja mineralogi.
Hänet tunnetaan parhaiten brusiitin löytäjänä.